ھەزار و یەک سێو

ھەزار و یەک سێو () بەڵگەفیلمێکی کوردییە؛ لە دەرھێنانی تەھا کەریمی. ساڵی ٢٠١٣ بڵاو بووەتەوە.

 چیرۆک 
لە ساڵی ١٩٨٨ حزبی بەعسی عێراقی ١٨٢ هەزار کوردی کۆمەڵکووژ کرد و لە ٣٥٠ گۆڕی بەکۆمەڵدا تەرمەکانی شاردنەوە لە گۆڕی بەکۆمەڵدا چوارچیوەی پرۆسەی ئەنفال. تەنها دە کەس توانیان خۆیان دەرباز بکەن لە گۆڕە بە کۆمەڵەکان. فەرەج یەکێک دەبێت لەو ڕزگاربووانە کە لە لایەن کۆمەڵی چاودێری مافی مرۆڤ دەبرێتە بۆ ئەمریکا. دوای چەندان ساڵ، فەرەج دەگەڕێتەوە بۆ باشووری کوردستان و گروپی رزگاربووانی گۆڕە بەکۆمەڵەکانی عێراق دروست دەکات بۆ وشیارکردنەوەی جیهان بە جینۆسادی کوردان لە شاڵاوی ئەنفالدا. فەرەج لەگەڵ چوار ڕزگاربووی دیکەدا ١٠٠١ سێوی سوور بە مێخەک بەسەر ئەو خێزانەکاندا دابەش دەکەن کە ئەندامەکانیان ئەنفال کراون. ئەم سێوە مێخەکانە دەبنە هێمای ئاشتەوایی.

 بەرھەمھێنان 
کاری وێنەگرتنی فیلمەکە لە ماوەی دوو مانگدا دەکرێت لە لۆکەیشن لە چەندان ناوچەی جیاوازی باشووری کوردستان کە تیایدا پرۆسەی ئەنفالی تێدا ئەنجامدرابوو، لە کفری لە گەرمیان بۆ کورێمێ لە بادینان. ستافێکی پێنج کەس بەشدار دەبن لە پرۆسەی وێنەگرتن و لە ماوەی ئەم دوو مانگەدا لە ناوچە جیاوازەکانی کوردستاندا دەمێننەوە. کارزان کاردۆزی وەکوو یاریدەدەری دەرھێنەر، سەیوان سەعیدیان وەکوو بەڕێوەبەری بەرھەمێنان، ھۆمەر موحەمەد لە دەزگای ئەنفالستان وەکوو ڕاوێژکاری فیلمەکە، ھەروەھا مەھدی ئازادی وەکوو بەڕێوەبەری وێنەگرتن.

 فێستیڤاڵەکان 
 سێزدەھەمین فێستیڤاڵی فیلمی (Watch-Doc) لە پۆڵەندا
 دەھەمین فێستیڤاڵی فیلمی دوبەی
 فێستیڤاڵی فیلمی بوسان لە کۆریای باشوور
 سێزدەھەمین فێستیڤاڵی فیلمی ئف (if Istanbul) لە تورکیا

 خەڵاتەکان 
 خەڵاتی باشترین بەڵگەفیلمی فێستیڤاڵی نێونەتەوەیی فیلمی دھۆک
 خەڵاتی باشترین فیلمی دیکیۆمێنتاریی فێستیڤاڵی ئاسیا پاسیفیک
 خەڵاتی باشترین فیلمی دیکیۆمێنتاریی فێستیڤاڵی ڕۆما ساڵی ٢٠١٣
 لەوحەی فەخریی پێشبڕکێی نێودەوڵەتیی فیلمە بڵندە دیکۆمێنتارییەکانی فێستیڤاڵی سینەما حەقیقەت لە ئێران

 سەرچاوەکان 

 بەستەرە دەرەکییەکان 
 ھەزار و یەک سێو لە بنکەدراوەی ئینتەرنێتیی فیلمەکان

پۆل:فیلمە کوردییەکان
پۆل:فیلمەکان بە زمانی کوردی
پۆل:فیلمەکانی ٢٠١٣
پۆل:فیلمەکان کە لە عێراق دانراون
پۆل:ئەو فیلمانەی لە کوردستان داندراون